Widerøe

Widerøes Flyveselskap AS er et norsk flyselskap etablert i 1934. Per 2020 er det Nordens største regionale flyselskap, og selskapet flyr til 41 destinasjoner i Norge, samt til 8 destinasjoner i utlandet. Seksti prosent av virksomheten er per 2020 rene kommersielle flyvninger. De resterende førti prosent er anbudsflygninger, nærmere bestemt FOT-ruter (forpliktelse til offentlig tjenesteyting) på oppdrag for Staten til norske regionale lufthavner hvor det ikke er mulig å fly på kommersielt grunnlag.

Selskapet opererer en flåte med 41 Bombardier Dash 8 turbopropfly med 39–78 seter, og 3 Embraer E190-E2 med 110 seter.

Konsernet hadde  ansatte (årsverk) i 2016, etter at datterselskapet Widerøe Ground Handling AS (WGH), overtok bakketjenestene til SAS på alle lufthavner i Norge, med unntak av Oslo lufthavn på Gardermoen. Hovedkontoret ligger i Bodø, men flere sentrale, administrative funksjoner er lokalisert på Lysaker utenfor Oslo.

Widerøe Internet AS (WIAS) er et heleid datterselskap av Widerøes Flyveselskap. En av hovedoppgavene til WIAS er salg av flybilletter gjennom Widerøes nettsted.

 Historie 
Selskapet ble startet av seks flyentusiaster i 1934. En av dem var Viggo Widerøe. De øvrige var hans bror Arild, John Strandrud, Helge Skappel, Halvor Bjørnebye og Leiv Brun.Viggo Widerøe og Helge Skappel: Pionertid, Oslo 145, Gyldendal Den gang holdt selskapet til på Ingierstrand utenfor Oslo. I vinterhalvåret hadde selskapet base på Bogstadvannet, nordvest i Oslo.

I de aller første årene var virksomheten knyttet til taxi-, ambulanse-, skole- og fotoflyvning. Det første flyet til selskapet var et Waco sjøfly. Flyet ble levert grønnlakkert fra fabrikken, og denne fargen har siden vært selskapets hovedfarge.

Widerøe opererte sin første ruteflyvning sommeren 1934 Oslo–Kristiansand–Stavanger–Haugesund med den nye Waco. Til denne ruten fikk selskapet statsstøtte på  kroner. Konsesjonen ble ikke forlenget påfølgende år da Det Norske Luftfartselskap (DNL) ble dannet.

I 1954 fikk selskapet en kontrakt på å utføre ruteflygninger med sjøfly for SAS i Nord-Norge. Disse flygningene ble utført med enmotors DHC-3 Otter-fly. Sommeren 1968 var selskapet med på starte flygninger på det nye regionale flyplassnettet, bedre kjent som kortbanenettet som ble etablert først på Helgeland og senere også i Lofoten, Vesterålen, i Nord-Troms og Finnmark og på Vestlandet. Disse flygningene ble utført med Twin Otter og etter hvert også Dash 7 fly. Disse flyene var spesialbygd for å ta av fra svært korte rullebaner. I løpet av 1990-tallet ble disse to flytypene byttet ut med Dash 8 turbopropfly.

På slutten av 1980-tallet kjøpte Widerøe opp flyselskapet Norsk Air, som hadde hovedbase på Torp ved Sandefjord. Dette markerte begynnelsen på de kommersielle flygningene til selskapet.

SAS meldte 3. mai 2013 at de hadde inngått avtale om salg av 80 % av aksjene i Widerøe. Kjøperne, WF Holding, var en investorgruppe bestående av Torghatten ASA, Fjord1 AS og Nordland fylkeskommune.Pressemelding fra SAS: «SAS selger Widerøe for 2 mrd SEK» 3. mai 2013 I juni 2016 solgte SAS de resterende 20 % til WF Holding.

Den 17. februar 2020 ble det kjent at selskapet ville kutte  avganger.TV 2 Nyhetene 17. februar 2020

I 2021 ble de 66% av aksjene som Torghatten ASA eide i WF Holding overført til selskapet Flyco før Torghatten ASA ble solgt til det svenske oppkjøpsfondet EQT.Widerøe blir på norske hender etter Torghatten-salg: – Vi har troen og vil være aksjonærer videre. E24. Besøkt 4. mars 2021.

6. juli 2023 offentliggjorde Norwegian at de kjøper Widerøe for 1,1 milliarder kroner.Norwegian kjøper Widerøe: Slik påvirker det deg. NRK. Besøkt 7. juli 2023.Norwegian kjøper Widerøe. E24. Besøkt 7. juli 2023. Den 21. desember 2023 godkjente Konkurransetilsynet oppkjøpet. I januar 2024 fullførte Norwegian oppkjøpet av Widerøe, på hvilket tidspunkt de hadde 49 luftfartøy. 

 Flyflåte 
Etter hendelser med landingshjulet på tre SAS De Havilland Dash 8-Q400 fly, høsten 2007, bestemte SAS-konsernet at alle Dash 8-Q400 i SAS-gruppen skulle settes på bakken for godt. Det ble bestilt syv av den nye versjonen av Dash 8-Q400 til Widerøe. Per mai 2025 har Widerøe 17 fly av denne typen. 

Per mai 2025 har Widerøe en flåte bestående av 50 fly, med en gjennomsnittsalder på 23,7 år.

 Flytype Antall Ordre Opsjon Setekonfigurasjon Ruter Bombardier DHC-8 Dash 8-10023–39 seter Kortdistanse, innenriks Bombardier DHC-8 Dash 8-Q2004–39 seter Kortdistanse, innenriks Bombardier DHC-8 Dash 8-300/Q3003–50 seter Kortdistanse og mellomdistanse (fases etter hvert ut av Q400) Bombardier DHC-8 Dash 8-Q40017178 seter Kortdistanse og mellomdistanse Embraer E190-E23–*12110 seter Kortdistanse og mellomdistanseTotalt501*12*Det er ukjent om Widerøe fortsatt innehaver opsjon på 12 E190-E2 etter pandemien.
+FlymaskinRegistreringDe Havilland Canada DHC-8-100LN-FVB, LN-ILS, LN-WIA, LN-WIB, LN-WIC, LN-WID, LN-WIE, LN-WIF, LN-WIG, LN-WIH, LN-WII, LN-WIJ, LN-WIL, LN-WIM, LN-WIN, LN-WIO, LN-WIR, LN-WIT, LN-WIU, LN-WIV, LN-WIW and LN-WIXDe Havilland Canada DHC-8-200LN-WSA, LN-WSB and LN-WSCDe Havilland Canada DHC-8-300LN-WFO, LN-WFS and LN-WFTDe Havilland Canada DHC-8-400LN-RDV, LN-RDY, LN-RDZ, LN-WDF, LN-WDG, LN-WDH, LN-WDI, LN-WDJ, LN-WDK, LN-WDL, LN-WDM, LN-WDN, LN-WDO and LN-WDSEmbraer E190-E2LN-WEA, LN-WEB and LN-WEC

Nye fly
miniatyr|Widerøes Embraer E190-E2
Widerøe inngikk i januar 2017 kontrakt om levering av tre Embraer E-Jet E190-E2 med 110 seter i løpet av 2018. Selskapet har i tillegg sikret seg opsjon på levering av ytterligere 12 fly.wideroe.no  - Widerøe anskaffer nye og miljøvennlige regionale jetfly (16.01.2017) Widerøe mottok sitt første Embraer-fly i mars 2018, og tok flyet i bruk kommersielt som det første flyselskapet i verden. De nye flyene har base på Bergen lufthavn, Flesland.

 Destinasjoner 

Widerøes rutenett er Norges mest omfattende med over 40 destinasjoner. Rutenettet er konsentrert rundt kortere flyvninger til og fra lokale og regionale lufthavner langs kysten fra Oslo til Kirkenes.

Selskapet flyr også lengre direkteruter innenlands, som Bergen-Tromsø og Bergen-Bodø med selskapets største fly.

I tillegg til dette flyr Widerøe en del utenriksruter mellom Norge og Storbritannia, Sverige, Danmark, Færøyene og Spania. Flere av rutene flys også som codeshare med SAS, KLM og Air France.

 Drømmeflyet 
Siden 2008 har ansatte i Widerøes Flyveselskap arrangert opplevelser for kreftsyke barn. Prosjektet er basert på frivillighet.

 Litteratur 
 Widerøe, Viggo: Pionertid. Oslo 1946
 Arnesen, Odd: På grønne vinger over Norge. Oslo 1984
 Watle, Per Arne: Oppdrift i Motvind. 2004

 Referanser 

 Eksterne lenker 



Kategori:Næringsliv i Nordland
Kategori:Flyselskaper etablert i 1934